Misr harbiy orkestri navbatdagi galda butun jahonga "dong‘i ketdi". Qohiraga tashrif bilan kelgan Fransiya prezidenti Fransua Olland Misr harbiy orkestri tomonidan Fransiyaning buzib ijro etilgan madhiyasi "Marseleza" bilan kutib olindi. Bu haqda RT telekanali xabar bermoqda. Internetda chop etilgan videoda Ollandning Misrda kutib olinishidan lavhalar uning boshqa tadbirlardagi ishtiroki lavhalari bilan birlashtirilgan. Bu tomoshabinlarga misrlik musiqachilar madhiyaning asl ijrosidan qanchalik "yiroqliklarini" namoyish qilish uchun qilingan. Joriy yilning fevralida Rossiya prezidenti Vladimir Putin ham misrlik musiqachilar tomonidan shunday "kutib olingandi".